ମହିଳା ଆଇନଜୀବୀଙ୍କୁ ଦୁଷ୍କର୍ମ ପରେ ହତ୍ୟା ! ଝୁଲନ୍ତା ମୃତଦେହ ନିକଟରୁ ମଦ ବୋତଲ, ପୋଡ଼ା ସିଗାରେଟ୍ ଜବତ - Prameya News7\nମହିଳା ଆଇନଜୀବୀଙ୍କୁ ଦୁଷ୍କର୍ମ ପରେ ହତ୍ୟା ! ଝୁଲନ୍ତା ମୃତଦେହ ନିକଟରୁ ମଦ ବୋତଲ, ପୋଡ଼ା ସିଗାରେଟ୍ ଜବତ\nଭୁବନେଶ୍ୱର ୨୧।୧୦ - ଭୁବନେଶ୍ବର ଧଉଳି ଥାନା ଅଂଚଳରେ ମହିଳା ଆଇନଜୀବୀ ଦୀପାଳି ପ୍ରିୟଦର୍ଶିନୀ ଜେନାଙ୍କ ସଂଦେହ ଜନକ ମୃତ୍ୟୁ ଘଟଣାରେ ତଦନ୍ତ ଚଳାଇଛି ପୋଲିସ । କେଉଁ ପରିସ୍ଥିତିରେ ଦୀପାଳିଙ୍କ ମୃତ୍ୟୁ ଘଟିଛି, ଏବଂ ଘଟଣାସ୍ଥଳରେ ଆଉ କେଉଁମାନେ ଉପସ୍ଥିତ ଥିଲେ ତା'ର ଖୋଳତାଡ଼ ଚାଲିଛି । ତେବେ ପୋଷ୍ଟମର୍ଟମ ରିପୋର୍ଟ ଆସିବା ପରେ ମୃତ୍ୟୁର ଅସଲ କାରଣ ଜଣାପଡ଼ିବ ବୋଲି କୁହାଯାଇଛି । ....\nମହିଳା ଆଇନଜୀବୀଙ୍କ ସଂଦେହ ଜନକ ମୃତ୍ୟୁ । ଦୁଷ୍କର୍ମ ପରେ ହତ୍ୟା ସଂଦେହ । ପୁରୁଷ ବନ୍ଧୁ ଫେରାର୍ । ଝୁଲନ୍ତା ମୃତଦେହ ନିକଟରୁ ମଦ ବୋତଲ, ପୋଡ଼ା ସିଗାରେଟ୍ ଜବତ୍ । ଭୁବନେଶ୍ବର ଧଉଳି ଥାନା ଅଂଚଳରେ ମହିଳା ଆଇନଜୀବୀ ଦୀପାଳି ପ୍ରିୟଦର୍ଶିନୀ ଜେନାଙ୍କ ସଂଦେହ ଜନକ ମୃତ୍ୟୁ ଘଟଣାରେ ତଦନ୍ତ ଚଳାଇଛି ପୋଲିସ । ତେବେ ଫେରାର୍ ଥିବା ଦୀପାଳିଙ୍କ ପୁରୁଷ ବନ୍ଧୁ ବିକ୍ରମ କେଶରୀ ମିଶ୍ର ଧରାପଡ଼ିଲେ ପୂରା ଘଟଣା ଉପରୁ ପରଦା ହଟିବ ବୋଲି କୁହାଯାଉଛି । ସେପଟେ କେଉଁ ପରିସ୍ଥିତିରେ ଦୀପାଳିଙ୍କ ମୃତ୍ୟୁ ହୋଇଛି ତା'ର କାରଣ ଜାଣିବାକୁ ପୋଷ୍ଟମର୍ଟମ ରିପୋର୍ଟକୁ ଅପେକ୍ଷା କରିଛି ପୋଲିସ ।\nପୁରୁଷ ବନ୍ଧୁ ବିକ୍ରମ ସହ ଦୀପାଳିଙ୍କ ବିବାହ ସ୍ଥିର ହୋଇଥିଲା । ତେଣୁ ବିଭିନ୍ନ ସମୟରେ ବିକ୍ରମ ମଧ୍ୟ ଦୀପାଳିଙ୍କ ଘରକୁ ଯିବାଆସିବା କରୁଥିଲେ । ତେବେ ଘଟଣା ଦିନ ଦୀପାଳିଙ୍କ ଘରେ କେହି ନଥିଲେ । ମାଆ ଗାଁକୁ ଯାଇଥିବା ବେଳେ ସାନ ଭଉଣୀ ସାଙ୍ଗ ପାଖକୁ ଯାଇ ଫେରିନଥିଲେ । ତେବେ ସାନ ଭଉଣୀ ସେଫାଳିଙ୍କୁ ବିକ୍ରମ ହିଁ ଫୋନ୍ କରି ଘଟଣା ସମ୍ପର୍କରେ ଜଣାଇଥିବା କୁହାଯାଉଛି । ହେଲେ ତା' ପରଠୁ ବିକ୍ରମ ଫେରାର୍ ରହିଛି ।\nଘଟଣାସ୍ଥଳରୁ ପୋଲିସ ଜବତ କରିଥିବା ୨ଟି ମୋବାଇଲ୍ ଫୋନ୍ର କଲ ଡିଟେଲସ୍ ଯାଂଚ କରାଯାଉଛି । ଘଟଣା ଦିନ ରାତିରେ ଦୀପାଳି ଶେଷ ଥର ପାଇଁ କାହା ସହ କଥା ହୋଇଥିଲେ ଆଉ କ'ଣ କଥା ହୋଇଥିଲେ ତାହା ଜାଣିବାକୁ ଚେଷ୍ଟା କରୁଛି ପୋଲିସ ।\nସେପଟେ ଦୀପାଳି ଜଣେ ଆଇନଜୀବୀ ହୋଇଥିବାରୁ ତାଙ୍କର ଆତ୍ମହତ୍ୟା ଘଟଣାକୁ ଅନେକ ସହଜରେ ଗ୍ରହଣ କରିପାରୁ ନାହାନ୍ତି ।
